એવું શું છે કે જેનાથી આપણને અસંતોષ છે? ચોક્કસપણે ‘જે છે‘ તેનાથી આપણને અસંતોષ છે. આ ‘જે છે‘ તે કદાચ સામાજિક વ્યવસ્થા હોઈ શકે, આ ‘જે છે‘ તે કદાચ સંબંધ હોઈ શકે, આ ‘જે છે‘ તે કદાચ આપણે જે છીએ તે હોઈ શકે. અનિવાર્યપણે આપણે જે છીએ-કે જેમાં કુરૂપતા, ભટકતા વિચારો, મહત્ત્વાકાંક્ષાઓ, હતાશા, અસંખ્ય ભય છે; આ એ જ છે જે આપણે છીએ. આપણે માનીએ છીએ કે તેનાથી દૂર જવામાં આપણા અસંતોષનો જવાબ મળશે. આમ, આપણે હંમેશાં કોઈ એવો ઉપાય શોધીએ છીએ – ‘જે છે‘ તેને બદલવાનો ઉપાય – અને માત્ર તેની જ સાથે આપણા મનને નિસ્બત છે.